Source: http://www.rajanperinneyhdistys.fi/perinneyhdistys/standaarin-saannot/
Timestamp: 2019-02-23 08:24:58+00:00
Document Index: 15826633

Matched Legal Cases: ['kko ', 'kko\n', 'kko\n', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Rajanperinneyhdistys :: Huomioimissäännöt
Perustamispöytäkirja
Perinneyhdistyksen historia
Perinneyhdistyksen säännöt
Huomioimissäännöt
Myönnetyt Standaarit
Myönnetyt Ansiomerkit ja Puukot
Raja- ja Merivartioristin säännöt
Palkitsemisesineet
Jäsenkillat
Raja- ja Merivartiojoukkojen Perinneyhdistys ry
Palkitseminen/Huomionosoittaminen:
Huomionosoituksen myöntämisessä tulee huomionosoitus myöntää kulloisenkin huomionosoituksen sääntöjen mukaisista ansioista tai erityisestä ansioista joita saajalla tulee olla sääntöjen edellyttävällä tavalla. Jäsenyys ja pelkkä oleminen jossain organisaation elimessä ei riitä, vaan aktiivinen toiminta on kaiken palkitsemisen perusta.
Rajavartiolaitoksen myöntämät huomion-osoitukset
Rajavartioristi on RVLE:n perustama ja RVL:n toimintaan liittyvän perinne- ja kiltatyön tunnustuspalkinto. Rajavartioristi voidaan myöntää tunnustuksena henkilölle hänen erityisistä ansioistaan Rajavartiolaitoksen perinne- ja kiltatyön hyväksi.
Merivartioristi on RVLE:n perustama RVL:n merellisiin tehtäviin ja lentotoimintaan liittyvä perinne- ja kiltatyön tunnustuspalkinto. Merivartioristi voidaan myöntää tunnustuksena henkilölle hänen erityisistä ansioista Rajavartiolaitoksen merivartiostojen meri- ja lentotoimintaan liittyvän perinne- ja kiltatyön hyväksi.
Rajavartioristin/Merivartioristin myöntää Rajavartiolaitoksen päällikkö. Myönnetyt ristit numeroidaan. Raja- ja Merivartiojoukkojen perinneyhdistys sekä Rajamme Vartijain Säätiö ja Rajavartiolaitoksen hallintoyksiköt voivat tehdä esityksiä ristien myöntämiseksi.
Raja- ja merivartiojoukkojen Perinneyhdistyksen huomion-osoitukset:
Pöytästandaari
Yleistä: Rajan Perinneyhdistyksen hallitus voi palkita pöytästandaarilla jäsenkiltojensa tai sidosryhmiensä esityksestä jäsenkillan jäseniä tai henkilöitä, jotka ovat toimineet erittäin ansiokkaasti Rajan Perinneyhdistyksen hyväksi, sekä henkilöiille jotka ovat toimineet erittäin ansiokkaasti raja- ja merivartiojoukkojen historian sekä perinteiden ylläpitäjinä ja vaalijoina. Standaari voidaan myös myöntää erityisenä huomion osoituksena yhteisölle joka on toiminnallaan erittäin merkittävällä tavalla tukenut Rajan Perinneyhdistyksen toimintaa sen tarkoitusperien toteuttamiseksi (kts. yhdistyksen säännöt).
Standaarin säännöt:
1. Standaari eli pöytäviiri on yhdistyksen korkein huomionosoitukseen tarkoitettu esine, jossa yhdistyksen tunnus on näkyvästi esillä. Standaari voi olla painettu tai brodeerattu. Myönnetyn standaarin laatta on numeroitu, päivätty sekä saajan nimellä varustettu. Siinä on myös perinneyhdistyksen nimi.
2. Standaarin myöntää Raja- ja merivartiojoukkojen Perinneyhdistys ry:n hallitus jäsenkiltojen tai sidosryhmäin esityksestä. Tilanteissa, jolloin huomionosoituksen välitön myöntäminen on perusteltua, perinneyhdistyksen puheenjohtajalla on oikeus standaarin itsenäiseen myöntämiseen.
3. Standaari voidaan myöntää jäsenkillan jäsenelle, tai henkilölle perinneyhdistyksen toiminnan tarkoituksen hyväksi tehdystä erittäin ansiokkaasta työstä sekä henkilöille jotka ovat toimineet erittäin ansiokkaasti Raja- ja Merivartiojoukkojen historian sekä perinteiden ylläpitäjinä ja vaalijoina. Standaari voidaan myöntää myös huomionosoituksena yhteisölle joka on toiminnallaan erittäin merkittävästi tukenut perinneyhdistyksen toimintaa sen tarkoitusperien (kts. yhdistyksen säännöt) toteuttamiseksi.
4. Jäsenkillat jakavat kiltojen jäsenille tai yhteisöille myönnetyt standaarit omissa arvokkaissa perinne- ja juhlatilaisuuksissa sekä vastaavat numeroitujen laattojen kaiverruksesta.
5. Perinneyhdistyksen sihteeri pitää luetteloa myönnetyistä standaareista sekä niiden numeroinnista
Kunnia-arvot:
Rajan Perinneyhdistyksen (hallituksen) kunniapuheenjohtajan arvo:
Rajan Perinneyhdistyksen kokous voi kutsua itselleen kunniapuheenjohtajaksi henkilön joka on toiminut Rajan Perinneyhdistyksen puheenjohtajana ja on edistänyt erityisen ansiokkaasti yhdistyksen toimintaa ja perinnetyötä. Yhdistyksellä voi olla vain kaksi elossa olevaa kunniapuheenjohtajaa.
Rajan Perinneyhdistyksen (hallituksen) kunniajäsenen arvo:
Rajan Perinneyhdistyksen kokous voi kutsua kunniajäseneksi henkilön, joka on edistänyt erittäin ansiokkaasti Rajan Perinneyhdistyksen toimintaa ja perinnetyötä. Elossa olevien kunniajäsenten määrä ei saa ylittää kuutta.
Kultainen ansiomerkki:
Rajan Perinneyhdistyksen kultaisen ansiomerkin (KAM) myöntämisestä päättää rajan Perinneyhdistyksen hallitus. Merkki myönnetään Rajan Perinneyhdistyksen kiitoksena ja huomionosoituksena erittäin merkittävästä työstä Rajan Perinneyhdistyksen toiminnan hyväksi tai erittäin erittäin ansiokkaasta ja pitkäaikaisesta osallistumisesta Rajan Perinneyhdistyksen tai sen jäsenkillan toimintaan.
Kultainen ansiomerkki voidaan myöntää jäsenkillan/paikallisosaston hallituksen jäsenelle tai muulle henkilölle joka on toiminut Rajan Perinneyhdistyksen tai sen jäsenkillan/paikallisosaston jäsenenä vähintään seitsemän vuotta (7) vuotta ja joka esimerkillisellä tavalla on edistänyt Rajan Perinneyhdistyksen tarkoitusperiä (kts. yhdistyksen säännöt) tai erittäin merkittävällä tavalla tukenut Rajan Perinneyhdistyksen toimintaa.
Esityksen merkin myöntämisestä voi tehdä Rajan Perinneyhdistyksen hallitus tai Rajan Perinneyhdistyksen jäsenkillan/paikallisosaston hallitus.
Ilman erityistä painavaa syytä merkkiä ei voida myöntää ennen kuin on kulunut kolme vuotta siitä, kun asianomainen on saanut Rajan hopeisen ansiomerkin (HAM).
Hopeinen ansiomerkki:
Rajan Perinneyhdistyksen hopeisen ansiomerkin (HAM) myöntämisestä päättää rajan Perinneyhdistyksen hallitus. Merkki myönnetään Rajan Perinneyhdistyksen kiitoksena ja huomionosoituksena merkittävästä työstä Rajan Perinneyhdistyksen toiminnan hyväksi tai ansiokkaasta ja pitkäaikaisesta osallistumisesta Rajan Perinneyhdistyksen tai sen jäsenkillan toimintaan
Hopeinen ansiomerkki voidaan myöntää jäsenkillan/paikallisosaston hallituksen jäsenelle tai muulle henkilölle joka on toiminut Rajan Perinneyhdistyksen tai sen jäsenkillan/paikallisosaston jäsenenä vähintään viisi vuotta (5) vuotta ja joka esimerkillisellä tavalla on edistänyt Rajan Perinneyhdistyksen tarkoitusperiä (kts. yhdistyksen säännöt) tai merkittävällä tavalla tukenut Rajan Perinneyhdistyksen toimintaa.
Rajan Perinneyhdistyksen puukkosäännöt:
Rajan Perinneyhdistys on hankkinut lahjaesineiksi ja huomioimiseksi rajaperinteisiin sopivat kaksi erilaista puukkoa. 1. Perinnepuukko ja 2. Karhupuukko
Perinnepuukko
Rajan perinnepuukko on tarkoitettu henkilökunnalle ja varusmiehille palkinnoksi tai muistoksi poikkeuksellisen hyvästä toiminnasta palveluksessa tai rajavartiolaitoksen perinnetyössä. Puukko voidaan myös antaa kiitoksena muistoesineeksi/lahjaesineeksi siviileille tai yhteisöille jotka ovat tukeneet Rajan Perinneyhdistystä.
Perinnepuukko voidaan jakaa esim. henkilökuntakurssien tai varusmieskurssien parhaille kurssien päätöstilaisuudessa, kotiutustilaisuudessa saapumiserän parhaalle johtajalle ja miehistöön kuuluvalle sekä kannustukseksi poikkeuksellisen hyvästä toiminnasta palveluksen aikana esim. vaativissa meripelastus- tai rajaturvallisuustilanteissa. Päätöksen luovuttamisesta tekee hallintoyksikön päälikkö (vast.) tehtyjen esitysten perusteella.
Varusmieskoulutusta antava hallintoyksikkö voi luovuttaa kalenterivuodessa korkeintaan viisi (5) perinnepuukkoa. Raja- ja Merivartiokoulu korkeintaan kuusi (6) ja muut hallintoyksiköt korkeintaan kaksi (2) perinnepuukkoa.
Myönnettyyn perinnepuukkoon on kaiverrettu juokseva numero ja Raja- ja Merivartiojoukkojen Perinneyhdistyksen lyhenne RMVJPY. Lisäksi luovutettavan perinnepuukon mukana on kunniakirja.
Hallintoyksikkö päättää perinnepuukon luovutustilaisuudesta ja tilaa perinnepuukot Rajan Perinneyhdistykseltä vähintään kolme (3) viikkoa ennen luovutustilaisuutta.
Perinnepuukko voidaan myöntää esityksestä myös henkilölle joka toimii ansiokkaasti Raja- ja Merivartiojoukkojen historian, raja- ja merivartiostojen sekä vartiolentolaivueen perinteiden kerääjänä ja rajamieshengen sekä rajamiesperinteiden vaalijana ja ylläpitäjänä.
Rajan Perinneyhdistyksen puheenjohtajalla on itsenäinen oikeus edellä mainittuja periaatteita noudattaen myöntää ja luovuttaa perinnepuukko.
Karhupuukko
Karhupuukko on Rajan Perinneyhdistyksen muistoesine tai lahja poikkeustapauksissa. Se on tarkoitettu Rajan Perinneyhdistyksen toimintaa huomattavasti tukeneille henkilöille, yrityksille ja yhteisöille.
Karhupuukko voidaan myöntää myös henkilölle joka on edesauttanut toimillaan poikkeuksellisen ansiokkaasti raja- ja merivartiojoukkojen historian ja perinteiden keräämistä sekä rajamieshengen ja rajamiesperinteiden vaalimista, ylläpitämistä ja siirtämistä tuleville sukupolville.
Päätöksen karhupuukon luovuttamisesta tekee Rajan Perinneyhdistyksen hallitus. Esityksen karhupuukon luovuttamisesta voivat tehdä Rajan Perinneyhdistyksen hallituksen jäsenet.
Luovutettavaan karhupuukkoon on kaiverrettu saajan nimi, juokseva numero ja Raja ja Merivartiojoukkojen Perinneyhdistyksen lyhenne – RMVJPY. Lisäksi karhupuukon mukana luovutetaan kunniakirja. Puukko luovutetaan juhlallisessa tilaisuudessa.
Huomionosoitusten/Palkitsemistenkustannuksista:
Yleinen periaate kustannuksista on, että esittävä/tilaava osapuoli huolehtii huomionosoitusten/palkitsemisten kustannuksista ellei toisin RMVJPY:n hallituksen kokouksessa päätetä.
Rajan perinneyhdistyksen sihteeri pitää luetteloa kaikista näiden sääntöjen mukaisista kiitollisuuden ja huomionosoituksista, samoin kuin Rajavartiolaitoksen Päällikön myöntämistä Rajavartio- ja Merivartioristeistä.
Immolassa 15.8.2018
Malliohje Ansiomerkki- ja huomionosoituksen hakemiseen
VÄÄRÄLAMMEN RAJAKILTA ESITYS "MALLI"
Väärälammentie 1188
88500 JUPETTI 11.12.2011
Raja-ja Merivartiojoukkojen Perinneyhdistys ry
Martti Kukkonen
Salontie 2
Asia Esitys huomionosoituksesta tai palkitsemisesta; (raja- tai merivartioristillä/ pöytästandaarilla/hopeisella- tai kultaisella ansiomerkillä)
Esitetään, että ylirajajääkäri (evp)/ylimerivartija (evp) Mikko Mallikkaalle myönnetään pitkäaikaisesta ja ansiokkaasta toiminnasta rajamiesperinteiden/merivartioperinteiden keräämisessä ja taltioinnissa sekä sotahistorian tutkijana ja esitelmöijänä Rajavartioristi/ Merivartioristi.
Perustelu ansioista
Esimerkiksi: Mikko Mallikas on tehnyt perinnetyötä palvelusajaltaan 1960- luvulta lähtien ja toiminta jatkuu aktiivisesti edelleen. Hän on perehtynyt syvällisesti asuinalueensa Väärälammen sotahistoriaan ja välittänyt tietoa vuosikymmenien aikana sadoille seurueille ja henkilöille maan korkeimmasta johdosta rivimieheen ja siviilihenkilöihin saakka.
Hän on kuulunut useita vuosia Pohjois-Karjalan Rajamieskilta ry:n hallitukseen ja
kuuluu tällä hetkellä Väärälammen Rajakilta ry:n hallitukseen, jossa hän on ollut 12 vuotta ja on nyt neljättä vuotta sihteerinä. Mikko Mallikas kuuluu Lieksan sotaveteraaniyhdistykseen. Hän on kenraali Raappanan perinteitä vaalivan 14. Divisioonan Perinneyhdistys ry:n hallituksen jäsen ja 14. Divisioonan Perinneyhdistys ry:n Lieksan paikallisosaston hallituksen jäsen. Hän on toiminut ja toimii edelleen esitelmöijänä Lieksassa vieraileville sotahistoriasta kiinnostuneille seurueille. Hän on toiminut vuosikausia vuorollaan Lieksassa sijaitsevan Rajaperinnetalon opastustehtävissä. Hän osallistui myös aktiivisesti Rajaperinnetalon esineiden keräämiseen ja näytteillepanoon. Kyseinen toiminta jatkuu edelleen.
Mikko Mallikas kuuluu Lieksan Sotahistorialliseen työryhmään, joka ylläpitää osaltaan Lieksan sotahistoriallisia kohteita ja välittää tietoa matkailijoille ja nykynuorisolle.
Mikko Mallikas palveli Rajavartiolaitoksessa Lieksan rajakomppanian alueella useilla rajavartioasemilla 1.1.1959 alkaen. Hän toimi mm koiranohjaajana. Hän erosi Rajavartiolaitoksen palveluksesta ja jäi ylirajajääkärin palvelusarvosta eläkkeelle 30.9. 1988.
Henkilötiedot.
Venetie 1
88510 JUPETTI
syntymäaika: 25.9.1938
puh 050 1234567
Jupetissa 11.12.2011
Liitteenä.
Ote hallituksen pöytäkirjasta, jossa esitys on tehty.
© Raja- ja Merivartiojoukkojen Perinneyhdistys ry